|  |
| --- |
| Dino Merlin |
|  |
| Biografija |
| Pilnas vardas | Edin Dervišhalidović |
| Gimė | 1962 m. rugsėjo 12 d. (60 metų)Sarajevas, Jugoslavijos vėliava Jugoslavija |
| Kilmė | Bosnijos ir Hercegovinos vėliava Bosnija ir Hercegovina |
| Žanrai | poprokas, pop-folk, pop, disko, world-pop |
| Veikla | dainininkas, dainų autorius, muzikantas, įrašų prodiuseris |
| Instrumentai | vokalas, gitara, bosinė gitara, klavišiniai |
| Aktyvumo metai | 1983–dabar |
| Susijusi veikla | Merlin, Cat Stevens, Yoad Nevo, Richard Niles, Mustafa Sandal, Goran Bregović, Željko Joksimovičius, Zdravko Čolić, Nina Badrić, Esad Samardžić, Emina Jahovič, Vesna Zmijanac, Hari Mata Hari |
| Svetainė | dinomerlin.com |

Dino Merlin ir Beatrice 1999 m. Eurovizijoje
**Edin Dervišhalidović** (g. 1962 m. rugsėjo 12 d.), žinomas sceniniu vardu **Dino Merlin** – žymus Bosnijos ir Hercegovinos dainininkas, dainų autorius, muzikantas ir įrašų prodiuseris, kuris parašė Bosnijos ir Hercegovinos Respublikos pirmąjį nacionalinį himną „Jedna si, jedina".

Dino Merlin yra laikomas vienu iš ryškiausių Bosnijos ir Hercegovinos atlikėjų, taip pat populiarus ir buvusioje Jugoslavijoje.

Muzikinė karjera
----------------

### Grupėje Merlin

Edin Dervišhalidović 1983 metais įkūrė grupę „Merlin" ir buvo šios grupės dainininkas ir dainų autorius. Su grupe jis įrašė 5 albumus: 1985 m. „Kokuzna vremena", 1986 m. – „Teško meni sa tobom" (*a još teže bez tebe*), 1987 m. – „Merlin", 1989 m. – „Nešto lijepo treba da se desi" ir 1990 m. – „Peta strana svijeta".

### Solinė karjera

Nuo 1991 m. Dervišhalidović pradėjo savo solinę karjerą sceniniu vardu Dino Merlin ir įrašė penkis studijinius albumus: 1993 m. – „Moja bogda sna", 1995 m. – „Fotografija", 2000 m. – „Sredinom", 2004 m. – „Burek", 2008 m. – „Ispočetka".

Dino Merlin parašė pirmąjį Bosnijos ir Hercegovinos nacionalinį himną pavadinimu *Jedna si, jedina*. Jis taip pat dalyvavo Eurovizijos dainų konkurse: 1993 m. Milstryte (Dino yra dainos „Sva bol svijeta" autorius) ir 1999 m. Jeruzalėje (su prancūzų dainininke Béatrice atliko dainą „Putnici").

2010 m. gruodžio mėnesį, buvo paskelbta, kad Merlin antrą kartą atstovaus Bosnijai ir Hercegovinai 2011 m. Eurovizijoje Vokietijoje. Finale su daina „Love in Rewind" jis užėmė šeštą vietą.

Diskografija
------------

### Albumai

#### su grupe Merlin

* 1985 – *Kokuzna vremena*
* 2986 – *Teško meni sa tobom (a još teže bez tebe)*
* 1987 – *Merlin*
* 1989 – *Nešto lijepo treba da se desi*
* 1990 – *Peta strana svijeta*

#### Solo albumai

* 1993 – *Moja bogda sna*
* 1995 – *Fotografija*
* 1999 – *Live: Vječna vatra*
* 2000 – *Sredinom*
* 2004 – *Burek*
* 2005 – *Live Koševo 2004*
* 2008 – *Ispočetka*
* 2014 – *Hotel Nacional*

Nuorodos
--------

|  |  |
| --- | --- |
|  | **Vikiteka: Dino Merlin** – vaizdinė ir garsinė medžiaga  |

* Oficiali svetainė

| Apdovanojimai ir pasiekimai |
| --- |
| Prieš tai:**Alma Čardžić  *„Goodbye"*** |  **Bosnijos ir Hercegovinos atstovas Eurovizijoje  (su Béatrice)**1999 | Po to:**Nino Pršeš  *„Hano"*** |
| Prieš tai:**Vukašin Brajić  *„Thunder and Lightning"*** |  **Bosnijos ir Hercegovinos atstovas Eurovizijoje**2011 | Po to:**Maya Sar  *„Korake ti znam"*** |